Rólunk – Közösségek Hete
A Közösségek Hete a „Cselekvő Közösségek – aktív közösségi szerepvállalás” EFOP-1.3.1-15-2016-00001 (http://cselekvokozossegek.hu/) projektet megvalósító konzorcium, a Szabadtéri Néprajzi Múzeum, az NMI Művelődési Intézet Nonprofit Közhasznú Kft. és az Országos Széchényi Könyvtár hagyományteremtő programsorozata, amelyet első alkalommal 2017-ben rendez meg.
Közösen könnyebb – hiányzol, ha nem vagy itt!
Célunk, hogy ráirányítsuk a figyelmet a közösségi kezdeményezésekre, a közösségekben rejlő értékekre, az intézményekben és azokon kívül működő közösségek tevékenységeire, közösségépítő és helyi társadalomformáló erejükre. A Közösségek hete lehetőség arra, hogy megmutassák magukat, történetüket, tevékenységeiket, és megismerjék egymást is.
A honlapunkon és ingyenesen letölthető mobil alkalmazásként is elérhető programkínálatunkban
közművelődési, muzeális és könyvtári intézmények,
az azokban működő vagy hozzájuk köthető baráti, amatőr művészeti, alkotó-, olvasó- és egyéb körök, továbbá
hagyományőrző csoportok, egyházi közösségek, civil és jótékonysági szervezetek, sportklubok,
egyéb közösségek, formális szervezetek és informális közösségek
rendkívül színes, sokrétű tevékenysége mutatkozik be a településen lakók és minden érdeklődő számára.
A szervezők komolyabb és könnyedebb programokkal egyaránt várják a látogatókat. Abban minden program megegyezik azonban, hogy központi gondolata a közösségi kezdeményezés, a társadalmi együttműködés, az aktív szerepvállalás, a nyitott, befogadó társadalom eszményének népszerűsítése.
Keress közösséget, programot, és közben játssz velünk mobilon!
A Közösségek Hete neked szól!